**Előterjesztés a bölcsőde létrehozásához**

**Tisztelt Képviselő testület!**

A jelenleg 2013. július 2-től egységes óvoda-bölcsőde formában működő többcélú intézményünk a törvényi változások miatt ebben a formában tovább nem működtethető.

 E mellett a mai napig be is bizonyosodott, hogy ez az 5 fő bölcsődei férőhelyet biztosító forma községünkben nem is elegendő, már tavaly és az idén is több volt az igénylő, s ezért meg kellett lépni azt a szakmailag nem alátámasztott /sőt!/ lépést, hogy a két és fél éves gyermeket át kellett helyezni másik csoportba, hogy helyére újabb két éves bekerülhessen.

Ezért örülünk is ennek az új szabályozásnak, hogy a felettes szakmai irányítás rávilágított, tiszta profilú intézményekben történjen a korosztályoknak megfelelő nevelés oktatás, tehát tiszta bölcsőde, tiszta óvodai csoportok működhessenek.

*A nemzeti köznevelésről szóló 2011. évi CXC. törvény módosítása Az egységes óvoda-bölcsőde átalakítására azért van szükség, mert a 2009-ben bevezetett intézményi forma működtetése közben eltelt időszakban jelentős változások következtek be. Nevezetesen, 2015. szeptember 1-jétől a betöltött hároméves korú gyermekeknek napi 4 órában kötelező óvodai nevelésben részt venni, ez alapján pedig az óvodának az óvodáskorú gyermekeket kell ellátni. Továbbá nagy hiányossága ezen intézményi formának, hogy nem a teljes bölcsődés korosztály számára nyújt ellátást, hanem csak a 2 év feletti gyermekek számára.*

Szerencsés helyzetünk abból adódik, hogy 2009-ben /az akkori önkormányzat döntésének köszönhetően/ szakmailag és a szabályzóknak megfelelő, szép, korszerű bölcsődei csoporttal rendelkezünk.

Személyi ellátottságunk is megfelelő, két fő szakképzett kisgyermeknevelőt foglalkoztatunk, valamint a bölcsőde vezetésére a jelenlegi vezető az előírt képesítéssel rendelkezik.

A bölcsődénk minden igényt kielégítő, ezidáig két éves kortól tudtuk fogadni a gyermekeket, most ahhoz hogy 6 hónapostól bekerülhessenek, néhány kiegészítő berendezés megvételére van szükség: babaágy, járóka, tejkonyha, melynek bekerülési költsége az óvoda költségvetésében biztosított..

Az ellátható gyermekek száma ez esetben, 12 fő, ha pedig csak 2 év felettiek az igénylők, akkor 14 fő lehet.

Kiemelés a gyermekvédelmi törvényből:

**VI/C. Fejezet**[**303**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)

**Gyermekek napközbeni ellátása**[**304**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)

**Általános rendelkezések**[**305**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)

**41. §**[**306**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)(1) A gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői munkavégzésük - ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is -, munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő, törvényes képviselő munkarendjéhez igazodik. Gyermekek napközbeni ellátásának igénybevételére jogosult az átmeneti gondozásban és az otthont nyújtó ellátásban részesülő gyermek is.

(2) Az (1) bekezdés szerinti egyéb ok miatt a gyermekek napközbeni ellátását különösen az olyan gyermek számára kell biztosítani,

*a)*akinek fejlődése érdekében állandó napközbeni ellátásra van szüksége,

*b)*akit egyedülálló vagy időskorú személy nevel,

*c)*akinek a szülője, törvényes képviselője szociális helyzete miatt az ellátásáról nem tud gondoskodni.

(3) A gyermekek napközbeni ellátásának formái - a gyermekek életkorának megfelelően -

*a)*a bölcsődei ellátás,

*b)*a napközbeni gyermekfelügyelet, és

*c)*az alternatív napközbeni ellátás.

**Bölcsődei ellátás**[**307**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)

**42. §**[**308**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)(1) A bölcsődei ellátás keretében - ha e törvény kivételt nem tesz - a három éven aluli gyermekek napközbeni ellátását kell biztosítani.

(2) Bölcsődei ellátást biztosíthat a bölcsőde, a mini bölcsőde, a munkahelyi bölcsőde és a családi bölcsőde.

(3) Bölcsődei ellátás keretében az Nktv. 4. § 25. pontja szerinti sajátos nevelési igényű gyermek (a továbbiakban: sajátos nevelési igényű gyermek) nevelése és gondozása is végezhető.

(4) A bölcsődei ellátás keretében az (1) bekezdés szerinti ellátáson túl - szolgáltatásként - speciális tanácsadás, időszakos gyermekfelügyelet, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni.

(5) A bölcsődei nevelési év szeptember 1-jétől a következő év augusztus 31-éig tart.

**42/A. §**[**309**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)(1) Bölcsődei ellátás keretében a gyermek húszhetes korától nevelhető és gondozható

*a)*az óvodai nevelésre nem érett gyermek esetén a (2) bekezdésben meghatározott időpontig,

*b)*a sajátos nevelési igényű gyermek esetén a (3) bekezdésben meghatározott időpontig,

*c)*az *a)*és *b)*pont alá nem tartozó gyermek esetén, ha a harmadik életévét

*ca)*január 1-je és augusztus 31-e között tölti be, az adott év augusztus 31-éig,

*cb)*szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

(2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

(3) A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

(4) Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.

**Bölcsőde**[**310**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)

**43. §**[**311**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)(1) A bölcsőde olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést.

(2) A bölcsőde szervezetileg működhet

*a)*önálló bölcsődeként, annak tagintézményeként,

*b)*bölcsődei igazgatóság, illetve egyesített bölcsőde szervezeti formában, annak tagintézményeként,

*c)*többcélú óvoda-bölcsődeként, vagy

*d)*többcélú, közös igazgatású intézmény önálló szervezeti és szakmai egységeként.

(3) A bölcsődei felvétel során előnyben kell részesíteni azt a rendszeres gyermekvédelmi kedvezményre jogosult gyermeket, akinek szülője, törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.

(4) A bölcsőde nyári nyitvatartási rendjét a fenntartó hagyja jóvá. A fenntartó a bölcsődei szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről.

(5) A miniszter rendeletben a bölcsődék számára - a bölcsődei dolgozók szakmai fejlesztése, szakmai ünnepségek megtartása és a bölcsődei ellátáshoz kapcsolódó szakmai célok megvalósítása érdekében - nevelés-gondozás nélküli munkanapot határoz meg. A nevelés-gondozás nélküli munkanapon a bölcsődei nevelés és gondozás szünetel, a fenntartónak azonban erre irányuló szülői, törvényes képviselői kérésre gondoskodnia kell a gyermekek felügyeletének megszervezéséről.

**Mini bölcsőde**[**312**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)

**43/A. §**[**313**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)(1) A mini bölcsőde olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által akár több, a 43. § szerinti bölcsődei intézményhez képest kisebb létszámú csoportban, valamint egyszerűbb személyi, tárgyi és működtetési feltételek mellett nyújt szakszerű gondozást és nevelést.

(2) A mini bölcsőde szervezetileg működhet

*a)*önálló bölcsődeként, annak tagintézményeként,

*b)*bölcsődei igazgatóság, illetve egyesített bölcsőde szervezeti formában, annak tagintézményeként,

*c)*többcélú óvoda-bölcsődeként, vagy

*d)*többcélú, közös igazgatású intézmény önálló szervezeti és szakmai egységeként, feltéve, hogy többcélú óvoda-bölcsődeként való működtetésére nincs lehetőség.

(3) A mini bölcsőde működtetésére a 43. § (3)-(5) bekezdésében foglaltakat alkalmazni kell.

**Munkahelyi bölcsőde**[**314**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)

**44. §**[**315**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)(1) A munkahelyi bölcsőde olyan bölcsődei ellátást nyújtó szolgáltatás, amelyet a foglalkoztató tart fenn elsősorban a nála keresőtevékenységet folytató személyek gyermekei bölcsődei ellátásának biztosítására.

(2) Az (1) bekezdés alkalmazásában

*a) foglalkoztató:*a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló 1997. évi LXXX. törvény 4. §*a)*pont 1. és 3. alpontja szerinti személy, szervezet,

*b) keresőtevékenység:*a foglalkoztatás elősegítéséről és a munkanélküliek ellátásáról szóló 1991. évi IV. törvény 58. § (5) bekezdés *e)*pontja szerinti tevékenység.

(3) Munkahelyi bölcsődében szolgáltatást az a nagykorú, cselekvőképességet érintő gondnokság, illetve támogatott döntéshozatal hatálya alatt nem álló, büntetlen előéletű személy biztosíthat, aki

*a)*a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló miniszteri rendeletben meghatározott feltételek teljesítése alapján alkalmas a gyermek napközbeni ellátására, és

*b)*a bölcsődei szolgáltatást nyújtó személyek képesítési előírásait meghatározó miniszteri rendeletben előírt tanfolyamon eredményesen részt vett,

feltéve, hogy nem áll fenn vele szemben a 15. § (8) bekezdésében meghatározott kizáró ok.

(4) A munkahelyi bölcsődében több csoport is létrehozható.

**Családi bölcsőde**[**316**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)

**44/A. §**[**317**](http://net.jogtar.hu/jr/gen/hjegy_doc.cgi?docid=99700031.TV&timeshift=20170101)(1) A családi bölcsőde olyan bölcsődei ellátást nyújtó szolgáltatás, amelyet a szolgáltatás nyújtója a saját otthonában vagy más e célra kialakított helyiségben biztosít.

(2) Családi bölcsődében szolgáltatást az a nagykorú, cselekvőképességet érintő gondnokság, illetve támogatott döntéshozatal hatálya alatt nem álló, büntetlen előéletű személy biztosíthat, aki

*a)*a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló miniszteri rendeletben meghatározott feltételek teljesítése alapján alkalmas a gyermek napközbeni ellátására, és

*b)*a bölcsődei szolgáltatást nyújtó személyek képesítési előírásait meghatározó miniszteri rendeletben előírt tanfolyamon eredményesen részt vett,

feltéve, hogy nem áll fenn vele szemben a 15. § (8) bekezdésében meghatározott kizáró ok.

(3) A családi bölcsődében gondozott saját gyermek után a központi költségvetésről szóló törvényben biztosított támogatást nem lehet igénybe venni.

(4) A családi bölcsőde feladatait önálló szolgáltató vagy legalább három - telephelyként működő - családi bölcsődét magába foglaló hálózat biztosítja. Három vagy annál több családi bölcsőde fenntartását hálózatba kell szervezni. A hálózatban biztosítani kell a szolgáltatást nyújtó személyek részére a folyamatos szakmai tanácsadást, valamint a gyermekek igényeihez rugalmasan igazodó szolgáltatások összehangolását.

A gyermekvédelmi törvényben megjelölt formák közül Önkormányzatunk a "sima" bölcsőde létrehozására jogosult.

A testületi döntést követően átalakításra /úgymond visszaalakításra/ kerülnek az intézményi dokumentumok: Alapító okirat, Pedagógiai Program, Bölcsődei nevelési program, Házirend, Szmsz, valamint engedélyek beszerzése a felettes szervektől.

Néhány, a döntéshez szükséges fontos információ:

* személyi ellátottság: az intézményben jelenleg is foglalkoztatott 2 fő kisgyermeknevelő, 1 fő dajka, valamint az intézményvezető képesítése megfelel a kialakítandó bölcsődei csoporthoz, így újabb bér kiadás nem keletkezik.
* csoportszoba rezsi költsége: a bölcsőde csoport helysége a szabályoknak megfelelően van kialakítva, ezt már többszöri ellenőrzés is helyben hagyta. Nem kerül külön anyagiakba a fűtés, világítás, vízellátás, hiszen egyben van az óvodával.
* tárgyi kiegészítések: az új formában beinduló bölcsődei csoport 6 hónapos kortól fogadhatja az igénylőket - ehhez pótolni szükséges 1 db kiságy, 1 db járóka, bili mosó, mely kialakítható a mosókonyhában.
* tálalókonyha: most is működik, a jelenlegi 5 fő bölcsődés korú kiszolgálásra, teljes felszereléssel. Itt pótolni kell egy „tejkonyha” szekrénnyel, melyben az esetlegesen szükséges tápszert tárolják. / ha egy év alatti a gyermek/.
* étkeztetés. a jelenlegi Gazdi étterem a mostani 5 igénylőnek is a szabályzatoknak megfelelően étkezést biztosít.
* gyermekorvos: a bölcsődés korú gyermekek ellátására, havi ellenőrzésére szerződésben állunk dr. Kéninger Anna gyermekorvosunkkal, így ez sem jelent külön kiadást.
* normatíva: számításaink szerint a bölcsődés korú gyermekekre járó állami normatíva közel 500 ezer Ft/fő/év, mely átlag tíz fő jelenlévővel számolva fedezi a két kisgyermekgondozó bérét, valamint ehhez bevételként járul még a szülők által fizetendő gondozási díj, melynek mértéke minimális / a képviselő testület döntésének alapján/ a bölcsődei csoport megszüntetése előtt 2013-ban 100-.Ft/fő/nap volt.
* népességadatok: az önkormányzattól lekért népesség nyilvántartás szerint a mai napon a 3 év alatti gyermekek száma településünkön 51 fő / a rendelkező Gyermekvédelmi törvény szerint 40 főtől kell bölcsődei ellátását biztosítani/
* óvodai beíratás: az áprilisban kihirdetett beíratástól tudunk pontos igénylő adatokat mondani, eddig szóban többen érdeklődtek már.
* A felsorolt tárgyak beszerzésére, az engedélyek költségére az anyagi fedezet az óvoda költségvetésében rendelkezésre áll, már a tervezéskor számoltunk vele.

A felsorolt adatokon felül, nagyon fontos az a tény, / és már tapasztalat is!/ hogy sok esetben jó, ha a kisgyermek már a korai életszakaszában intézményi ellátásban, nevelésben - fejlesztésben részesül, s ez javára válik abban is , hogy az iskolaérettséget időben elérje. Másrészt így lehetőséget biztosítunk az anyáknak a munkába állásra, képzésre, tanulásra.

Piliscsév, 2016. március 23.

 Vogyeraczki Mária

 megbízott intézményvezető